മഞ്ജുള ചെല്ലൂർ

മുൻ കേരള ഹൈക്കോടതി ചീഫ് ജസ്റ്റിസ് ആണ് ജസ്റ്റിസ് മഞ്ജുള ചെല്ലൂർ(ജനനം : 1955 ഡിസംബർ 5). 2012 സെപ്റ്റംബർ മുതൽ 2014 ജൂലൈ വരെ കേരള ഹൈക്കോടതിയിൽ ചീഫ് ജസ്റ്റിസ് ആയി സേവനം അനുഷ്ടിച്ചിരുന്നു. അതിനു ശേഷം പശ്ചിമ ബംഗാളിലെ ഹൈക്കോടതിയിലേക്ക് നിയമിതയായി. കർണ്ണാടകയിലെ ബെല്ലാരി സ്വദേശിയായ ജസ്റ്റിസ് മഞ്ജുള ചെല്ലൂർ 1978 ആഗസ്റ്റ് 11 ന് സന്നതെടുത്ത് ബെല്ലാരി ജില്ലാ കോടതിയിൽ അഭിഭാഷകവൃത്തി ആരംഭിച്ചു.  1998 ഏപ്രിൽ 15ന് കർണ്ണാടകയിൽ ജില്ലാ ജഡ്ജിയായാണ് ന്യായാധിപരംഗത്ത് മഞ്ജുള ചെല്ലൂരിന്റെ തുടക്കം. 2000 ഫെബ്രുവരി 21 ന് കർണ്ണാടക ഹൈക്കോടതി അഡീഷണൽ ജഡ്ജിയായും പിന്നീട് സ്ഥിരം ജഡ്ജിയായും സേവനമനുഷ്ഠിച്ചു. കേരള ഹൈക്കോടതി ചീഫ് ജസ്റ്റിസായിരുന്ന ജസ്റ്റി. ചെലമേശ്വർ സുപ്രീം കോടതി ജഡ്ജിയായി നിയമിതനായതിനെ തുടർന്നാണ് മഞ്ജുള ചെല്ലൂരിനെ കേരള ഹൈക്കോടതിയുടെ മുഖ്യന്യായാധിപയായി നിയമിക്കപ്പെട്ടത്. 2011 നവംബർ 9 ന് ഇദ്ദേഹം മുഖ്യന്യായിധിപയായി ചുമതലയേറ്റു.

അവലംബം

വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:കേരള ഹൈക്കോടതി ചീഫ് ജസ്റ്റിസുമാർ
വർഗ്ഗം:1955-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ